**Wes-Kaap Onderwysdepartement: INGESTELDHEID VIR GROEI-PROGRAM**

**ClassDojo**

**Hoofstuk 3: Katie ontdek die ongelooflike krag van “nie noual nie”**

Ons storie begin met Katie, ŉ vriendelike monster wat baie trots daarop was dat sy die slimste in die klas is – tot daar eendag iets baie ontstellends gebeur het.

Dit was Katie se gunstelingtyd van die dag: Die Wetenskaples. Sy was altyd die beste in Wetenskap, maar daardie dag het dinge nie volgens plan verloop nie. Almal het hulself gate uit geniet terwyl hulle op ŉ baie prettige projek gewerk het, maar Katie het dit nie verstaan nie. Sy was net van plan om om hulp te vra, toe ŉ nare gedagte haar binneskiet. As sy om hulp vra, gaan almal dink dat sy toe nie rerig so slim was nie. Sy het besluit om stil te bly en voor te gee dat als oukei is.

ŉ Rukkie later, terwyl Katie bedruk by middagete sit, kom Mojo na haar toe aangestap.

“Katie, jy is ŉ genie!” het Mojo uitgeroep.

“H’m … wat?” het Katie gevra.

“Ek het vandag op hierdie projek gewerk,” het Mojo gesê, “en vasgehaak. Gewoonlik sou ek sommer net tou opgegooi het en papiervliegtuigies begin gooi het, maar toe onthou ek wat jy gesê het oor hoe jou brein soos ŉ spier is. En ek het by myself gedink, haai, dis nie dat ek dit nie kan doen nie, ek kan dit net nie noual doen nie. Ek het na Bruce gekyk en gesê, ‘’Haai, Bruce, ek snap dit nie noual nie. En hy het ewe ongeёrg teruggeantwoord, ‘Moenie worrie nie, Mojo, ek sal jou help om dit te verstaan.’ Toe werk ons saam daaraan en nou het ons die bakste vulkaan wat jy al ooit gesien het.”

“Dis wonderlik, Mojo,” het Katie gesê, “maar was jy nie verleё om om hulp te vra nie?”

“Glad nie! Hoekom sal ek verleё wees as ek iets nuuts kan leer?”

Katie kon skaars haar ore glo. Sy het vir Mojo als oor die brein geleer, maar dalk het die tyd nou aangebreek dat sy iets van hom leer.

H’m, wat dink jý? Kan Katie iets van Mojo leer? Dis beslis ŉ interessante vraag.

**Die einde**